В началото на XX век българското население на селото е под върховенството на Българската екзархия. По данни на секретаря на екзархията Димитър Мишев („La Macédoine et sa Population Chrétienne“) през 1905 година в "Плочица" има 800 българи екзархисти и работи българско училище. За това училище учебната 1907-1908 година завършва предсрочно, на 4 май, без изпит поради заплахи на гръцки андарти да нападнат селото.